SANW kort glo meer vroue(Argieffoto) Vroue moet aangemoedig word om by die Suid-Afrikaanse Nasionale Weermag (SANW) aan te sluit, het Nosiviwe Mapisa-Nqakula, minister van verdediging, Dinsdag gesê. Sy het aan die departement se vrouekonferensie by die Swartkop Lugmagbasis naby Pretoria gesê dat talle vroue, weens ŉ tekort aan kommunikasie, nie by die SANW aansluit nie. “Talle vroue wat kan aansluit, en goed vaar in ander dienste, sluit egter nie aan nie, omdat daar nie genoeg kommunikasie is oor die werk wat in die leër gedoen word nie.” Volgens Mapisa-Nqakula is die persepsie wat vroue van die beleërde magte het, gewoonlik negatief en gewelddadig weens rolprente en mediablootstelling. Die departement se geslagstrategie is glo egter gebaseer op maatskaplike geregtigheid, menswaardigheid, die bevordering van menseregte, en ŉ stryd teen ongelykheid. “Geslagintegrasie het egter tot dusver nog nie die vereiste vlakke bereik soos wat ons verwag het nie,” het sy bygevoeg. “Veral nie in die hoër vlakke van leierskap binne die SANW nie. Ons sukkel steeds om die verteenwoordigende vlakke van 40% op intreevlak en 30% op hoër vlakke te behaal.”